हाफिज टोंकी की शायरी ने भारत पाक मुशायरों में भी पाई खूब दाद
हाफिजअब्दुर्रहीम खां हाफिज टोंकी जिनकी शायरी राज्य में ही नहीं पाकिस्तान तक में अपनी अलग ही पहचान रखती थी। जहां वो अपनी कौमी एकता एवं देशभक्ति से ओतप्रोत शायरी में पाकिस्तान को ललकारते हैं। वहीं उनकी शायरी में पाकीजगी भी बखूबी महसूस होती है। कभी उनकी शायरी रेडियो पर गूंजी तो कभी इंडो पाक मुशायरों में भी हाफिज टोंकी की शायरी ने दाद पाई। हाफिज साहब के दो दीवान मंजरे आम पर चुके हैं। जिससे उनकी शायरी की स्तरीयता का अंदाजा बखूबी लगाया जा सकता है।
बरतानियापहुंचा जब कारवां हमारा,
अंग्रेज छोड़ भागा हिंदोस्तां हमारा,
कुर्बान हो वतन पे ये दिल में बन गया है,
रूकने का अब नहीं है ये दिल जवां हमारा।
हाफिजअब्दुर्रहीम खां हाफिज टोंकी, टोंक में पैदा हुए तथा यहीं पर उन्होंने तालीम हासिल की। उनकी शायरी भी यहीं परवान चढ़ी। बाद में वो झुंझुनूं चले गए तो वो झुंझुनूं वाले कहलाने लगे। जिंदगी में कई उतार-चढ़ाव देखने वाले हाफिज टोंकी एक नेक दिल इंसान थे। उन्होंने अपनी प|ी की याद में शायरी की तो उन्होंने वर्तमान हालत को भी बखूबी बयां किया।
सबदिल के दिल में रह गए अरमां तेरे बगैर,
मेरा नहीं है अब कोई पूरसा तेरे बगैर।
हर फूल है उदास तो कलियां सौगवार,
वीरा पड़ा है सारा गुलिस्तां तेरे बगैर।
मिर्जानसीम बैग पारस का कहना कि हाफिज टोंकी का पहला मजमूआ सैलाब तखय्यूल और दूसरा चरागे आरजू है, इनमें हाफिज टोंकी की शायरी की हर विद्या मिलती है। उन्होंने मुशायरों में भी आखिरी तक हिस्सा लिया तथा खूब दाद पाई। उनका कलाम पाकीजा एवं गहराई लिए हुए होता था।
असीरथे तो बहारों का शोर सुनते थे,
रिहा हुए तो बहारों ने साथ छोड़ दिया।
आखिरीसमय में उर्दू अकादमी में वजीफा लेने जाते समय दुर्घटनाग्रस्त हो गए थे, उनको उम्र के आखिरी पड़ाव पर चोट लगने के कारण काफी तकलीफ का भी सामना करना पड़ा। आखिरी वक्त में उन्होंने टोंक में ही कयाम किया तथा बुजुर्गी की हालत में भी हाफिज टोंकी ने मुशायरा पढ़े।
अंधेराहाय तहाद्दे नजर देखा नहीं जाता,
इलाही हमसे ये रंगे सहर देखा नहीं जाता।
हाफिजटोंकी के कलाम से राजस्थान सरकार में उप मुख्यमंत्री सहित कई मंत्री पदों पर रहे बनवारीलाल बैरवा, केंद्रीय साहित्य अकादमी से पुरस्कृत हुए मखमूर सईदी सहित कई नामवर शायरों ने काफी प्रशंसा की तथा उनकी काबिलियत पर उस समय अपनी अपनी प्रतिक्रियां भी दी।
मतलबहै दुआ से ना गरज कोई दवा से,
बीमारे मोहब्बत को तो है काम शफा से।
झूठी ये तसल्ली है यह झूठे हैं दिलासे,
बहलेगा ना दिल ख्वाबे मसरत की हवा से।
हाफिजटोंकी का 15 फरवरी 2005 में उनके निवास पर इंतकाल हो गया। लेकिन उनके कलाम के चाहने वाले आज भी मौजूद है। आज भी उनको अदबी दुनिया में सम्मान की नजर से देखा जाता है।
खुदाराआप दोहराए मेरे फसाने को,
मेरी तलाश ना हो जाए फिर जमाने को।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva